Държавен вестник, бр. 22, 2020 г., стр. 21

БРОЙ  22	
Д Ъ Р Ж А В Е Н  В Е С Т Н И К 	
СТР.  21  
МИНИСТЕРСТВО 
НА ВЪНШНИТЕ РАБОТИ
СПОРАЗУМЕНИЕ
между правителството на Република Бълга­
рия и правителството на Кралство Тайланд 
за взаимно освобождаване от изискванията 
за визи за краткосрочно пребиваване на 
притежателите на дипломатически и слу­
жебни/официални паспорти
(Утвърдено с Решение № 91 от 13 февруари 
2020 г. на Министерския съвет. В сила от 
19 април 2020 г.)
Правителството на Република България и 
правителството на Кралство Тайланд,
наричани тук по-долу „Договарящи стра­
ни“,
желаейки да улеснят пътуванията на 
своите граждани, притежатели на валидни 
дипломатически и служебни/официални 
паспорти, 
както и да укрепят приятелските отно­
шения между двете държави,
се споразумяха, както следва:
Член 1
Разпоредбите на това Споразумение ще 
се прилагат за притежателите на следните 
паспорти:
1. Дипломатически или служебни паспор­
ти, издадени от правителството на Република 
България;
2. Дипломатически или официални пас­
порти, издадени от правителството на Крал­
ство Тайланд.
Член 2
1. Притежателите на валидни паспорти, 
изброени в чл. 1, ще бъдат освободени от из­
искването за притежаване на виза за влизане, 
пребиваване и напускане на територията на 
другата Договаряща страна, при условие че 
не осъществяват никаква платена дейност 
независимо дали е самостоятелна заетост, 
или каквато и да е друга частна дейност 
по време на престоя си на територията на 
другата Договаряща страна.
2. Съгласно т. 3 от този член общата про­
дължителност на пребиваването по силата 
на чл. 1 не може да надвишава деветдесет 
(90) дни в рамките на всеки период от сто 
и осемдесет (180) дни. 
3. Всяко пребиваване, надвишаващо пери­
ода по т. 2 от този член, ще се осъществява 
при спазване на изискванията, предвидени 
в местното законодателство на всяка от 
Договарящите страни. 
4. Граждани на която и да е от Догова­
рящите страни, притежатели на валидни 
дипломатически и служебни/официални 
паспорти, които са назначени на работа в 
дипломатическо или консулско представи­
телство, или в международна организация на 
територията на другата Договаряща страна, 
за чието назначение и функция се съобща­
ва предварително по дипломатически път, 
както и членовете на техните семейства, 
притежатели на валидни дипломатически 
и служебни/официални паспорти, могат да 
влизат и пребивават без виза на територията 
на другата Договаряща страна за период, 
който не надвишава деветдесет (90) дни. При 
поискване периодът на престой се удължава 
до края на тяхното назначение.
Член 3
Притежателите на валидни паспорти, 
изброени в чл. 1, ще влизат, преминават 
транзит или ще напускат територията на 
другата Договаряща страна през граничните 
контролно-пропускателни пунктове, отворе­
ни за международно преминаване на пътници.
Член 4
Притежателите на валидни паспорти, из­
броени в чл. 1, когато влизат и пребивават на 
територията на другата Договаряща страна, 
са длъжни да спазват местното законода­
телство, което е в сила на територията на 
другата Договаряща страна.
Член 5
Паспортите, изброени в чл. 1, трябва да 
бъдат валидни още най-малко шест (6) месеца 
след датата на влизането на територията на 
другата Договаряща страна.
Член 6
Това Споразумение не засяга правото на 
компетентните органи на всяка от Договаря­
щите страни, в съответствие с националното 
или международното право, да откажат вли­
зане или да намалят периода на пребиваване, 
или да го прекратят за всеки един гражданин 
на другата Договаряща страна, притежател 
на валиден паспорт, изброен в чл. 1.
Член 7
В случай на загуба, кражба, повреда или 
изтичане срока на валидност на който и да 
е от паспортите, изброени в чл. 1, по време 
на пребиваването на територията на другата 
Страна съгласно чл. 2, т. 2 дипломатическото 
или консулското представителство на дър­
жавата, чийто гражданин е притежателят на 
паспорта, му издава документ за пътуване, 
който му позволява да напусне територията на 
другата Договаряща страна. Дипломатическо­
то или консулското представителство следва 
незабавно да уведоми другата Договаряща 
страна по дипломатически път за настъп­
ването на всякакви такива обстоятелства.
Член 8
1. Договарящите страни ще си разменят 
образци на паспортите, изброени в чл. 1, 
по дипломатически път в срок от тридесет 
(30) дни след влизането в сила на това Спо­
разумение.